CELEX: 32021R1302
Language: ga
Date: 2021-08-05 00:00:00
Title: Rialachán Cur Chun Feidhme (AE) 2021/1302 ón gComhairle an 5 Lúnasa 2021 lena gcuirtear chun feidhme Airteagal 11(1) de Rialachán (AE) Uimh. 377/2012 a bhaineann le bearta sriantacha atá dírithe ar dhaoine, eintitis agus comhlachtaí áirithe a chuireann síocháin, slándáil nó cobhsaíocht Phoblacht Ghuine Bissau i mbaol

6.8.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 283/9
               
            
         RIALACHÁN CUR CHUN FEIDHME (AE) 2021/1302 ÓN gCOMHAIRLE
         an 5 Lúnasa 2021
         lena gcuirtear chun feidhme Airteagal 11(1) de Rialachán (AE) Uimh. 377/2012 a bhaineann le bearta sriantacha atá dírithe ar dhaoine, eintitis agus comhlachtaí áirithe a chuireann síocháin, slándáil nó cobhsaíocht Phoblacht Ghuine Bissau i mbaol
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 377/2012 ón gComhairle an 3 Bealtaine 2012 a bhaineann le bearta sriantacha atá dírithe ar dhaoine, eintitis agus comhlachtaí áirithe a chuireann síocháin, slándáil nó cobhsaíocht Phoblacht Ghuine-Bissau i mbaol (1), agus go háirithe Airteagal 11(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 3 Bealtaine 2012, ghlac an Chomhairle Rialachán (AE) Uimh. 377/2012.
                  
               
                     (2)
                  
                  
                     Measann an Chomhairle gur cheart beirt a bhaint de liosta na ndaoine atá faoi réir bearta sriantacha, mar a leagtar amach in Iarscríbhinn I a ghabhann le Rialachán (AE) Uimh. 377/2012.
                  
               
                     (3)
                  
                  
                     Ba cheart, dá bhrí sin, Iarscríbhinn I a ghabhann le Rialachán (AE) Uimh. 377/2012 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear leis seo, Iarscríbhinn I a ghabhann le Rialachán (AE) Uimh. 377/2012 mar a leagtar amach san Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Lúnasa 2021
            
               
                  Thar ceann na Comhairle
               
               
                  An tUachtarán
               
               G. DOVŽAN
            
         
         
            (1)  IO L 119, 4.5.2012, lch. 1.
      
      
         
            IARSCRÍBHINN
            In Iarscríbhinn I a ghabhann le Rialachán (AE) Uimh. 377/2012, scriostar na hiontrálacha a bhaineann leis na daoine a liostaítear thíos:
            
                        ‘17.
                     
                     
                        An Ceannasaí (Cabhlach) Bion NA TCHONGO (ar a dtugtar freisin Nan Tchongo)
                     
                  
                        19.
                     
                     
                        An Captaen Paulo SUNSAI.’